Pad gesluit ná trok met kookolie omslaanDie verkeer het Vrydagoggend op die N3 opeengehoop. (Foto: Twitter) Die N3, ’n hoofroete wat die Vrystaat en KwaZulu-Natal verbind, is gesluit nadat ’n vragmotor met ’n vrag kookolie tussen Van Reenen en Montrose omgeslaan het. Groot verkeersopeenhopings is Vrydagoggend op dié pad, wat daagliks deur sowat 6 000 vragmotors gebruik word, aangemeld. Die N3 is een van Suid-Afrika se belangrikste roetes vir die vervoer van goedere tussen die KwaZulu-Natalse kus en die res van die binneland, asook na talle van Suid-Afrika se buurlande. Brig. Motantsi Makhele, woordvoerder van die Vrystaatse polisie, sê motoriste onderweg vanaf die Vrystaat na KwaZulu-Natal én andersom word versoek om van alternatiewe roetes, onder andere die roete via Bergville, gebruik te maak. Dit is nie in die stadium duidelik wanneer die pad weer oopgestel sal word nie. 07h52 03/09 #N3CrashUpdate: N3-7X 7.8 N #JorburgBound near Montrose. 1 Truck involved. Road closed. Traffic stacked on scene. Your patience is highly appreciated. — N3 Toll Concession (@N3Route) September 3, 2021 Urgent Traffic Alert I Friday, 03 September 2021 @ 08H40 — N3 north is currently CLOSED in the vicinity of Montrose in the Free State following an incident involving a truck carrying cooking oil. pic.twitter.com/RBWuWtWjpC — SA Trucker (@rsa_trucker) September 3, 2021